《次子瞻夜字韵作中秋对月二篇一以赠王郎二以寄子瞻 其二》
宋代·苏辙

十年秋月照相思，相从祇有彭门夜。露侵笳鼓思城阙，寒迫鱼门舞潭下。

厌厌夜饮欢自足，落落襟怀向人泻。秋深河来巨野溢，水乾楼起滕王亚。

北海孔公虽好客，河内寇尹那得借。是非朝野忽纷纭，得丧芳菲一开谢。

明月多情还入门，流水何知空绕舍。晨餐江市富鳣鲂，夜宿山村足梨蔗。

坐隅鵩鸟不须问，墙外蝮蛇犹足怕。娄公见唾行自乾，冯老尚多谁定骂。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。